**JAVNI POZIV**

**za dodjelu podrške uvođenju inovacija u sektor poljoprivrede za 2025. godinu**

Ministarstvo poljoprivrede, šumarstva i vodoprivrede, u skladu sa Agrobudžetom za 2025. godinu („Službeni list CG“, broj 34/25) i budžetskim programom 2.1.13 – Podrška uvođenju inovacija u sektor poljoprivrede, objavljuje Javni poziv za dodjelu podrške za uvođenje inovacija u sektor poljoprivrede za 2025. godinu. Ovim Javnim pozivom utvrđuju se uslovi, kriterijumi i način prijavljivanja za korišćenje podsticajnih sredstava.

**DEFINICIJA KORISNIKA PODSTICAJNIH SREDSTAVA**

Korisnici podrške po ovom Javnom pozivu su poljoprivredna gazdinstva, koja moraju biti upisana u Registar poljoprivrednih gazdinstava u skladu sa Zakonom o poljoprivredi i ruralnom razvoju („Službeni list CG“, br. 56/09, 34/14,1/15, 30/17, 51/17 i 59/21) kao i u odgovarajućim Registrima Organa uprave i/ili Ministarstva, najkasnije do dana objave Javnog poziva.

 Ukoliko su podnosioci zahtjeva u statusu pravnih lica, neophodno je da im je djelatnost iz Sektora A: Poljoprivreda, šumarstvo i ribarstvo, u skladu sa Zakonom o klasifikaciji djelatnosti („Službeni list CG“, broj 18/11 i 152/22.).

 **PRIHVATLJIVE INVESTICIJE:**

***U svim sektorima poljoprivredne proizvodnje*:**

* Uvođenje novih tehnologija koje imaju za cilj smanjenje troškova proizvodnje kroz racionalnu upotrebu inputa (vode, pesticida ili đubriva);
* Automatizacija proizvodnih procesa na gazdinstvu u cilju optimizacije poljoprivrednih aktivnosti/operacija.

***U sektoru stočarstva*:**

* Uvođenje inovativnih praksi (relevantnih IT tehnologija) radi smanjenja troškova proizvodnje i poboljšanja produktivnosti;

***U sektoru biljne proizvodnje*:**

* Inovacije u oblasti zbrinjavanja otpada i nus proizvoda nastalih u postupku poljoprivredne proizvodnje;
* Podrška proizvodnim inovativnim konceptima koji su prilagođeni da odgovore na klimatske promjene (tehnologije protiv mraza, mašine za orošavanje i sl);
* Podrška inovativnim tehnologijama (IT rješenja) koje imaju za rezultat smanjenu upotrebu pesticida, preciznu primjenu vode i đubriva, uključujući podršku za dobijanje atesta za rasprskivače.

Podrška se obezbjeđuje za uvođenje inovativnih tehnologija odnosno aktivnosti u primarnoj poljoprivrednoj proizvodnji i preradi, uvođenje pametnih tehnologija za borbu protiv klimatskih promjena, uvođenje novih proizvoda ili usluga, te sprovođenju drugih relevantnih aktivnosti koje imaju za rezultat unapređenje konkurentnosti poljoprivredne proizvodnje.

**SPECIFIČNI KRITERIJUMI PRIHVATLJIVOSTI:**

Pravo na podršku kroz ovaj Javni poziv može se ostvariti pod uslovom da je:

* investicija realizovana u skladu sa nacionalnim zakonodavstvom;
* podnosilac zahtjeva državljanin Crne Gore sa mjestom boravka u Crnoj Gori;
* podnosilac zahtjeva započeo investiciju tek nakon dobijanja Rješenja o odobrenju projekta;
* Investicija realizovana u sklopu poljoprivrednog gazdinstva podnosioca zahtjeva;
* U toku trajanja ovog javnog poziva poljoprivredno gazdinstvo može konkurisati samo sa jednim zahtjevom;
* Investicija odobrena po ovom Javnom pozivu mora biti realizovana **do 15. septembra 2025**. godine;
* Ukoliko je podnosilac zahtjeva po ovom Javnom pozivu u tekućoj godini podnio zahtjev po nekom drugom Javnom pozivu za istu investiciju kod ovog Ministarstva, investicija će biti podržana samo kroz jedan Javni poziv;
* Korisnik koji je pravno lice/preduzetnik ne smije biti u stečaju ili postupku likvidacije u trenutku podnošenja Zahtjeva za odobravanje projekta.

 **NEPRIHVATLJIVI TROŠKOVI**

* nabavka polovne opreme i materijala;
* nabavka opreme, mehanizacije koja je predmet podrške nekih od mjera Agrobudžeta za 2025. godinu kao i za one koje su se sprovodile prethodnih 5 godina;
* izgradnja novih objekata;
* izgradnja/opremanje api-komora;
* troškovi uvoza, transporta i slične dažbine;
* troškovi sopstvenog rada i radne snage;
* troškovi obrtnih sredstava;
* troškovi nastali prije dodjele Rješenja o odobravanju projekta;
* troškovi kupovine ili uzimanja u zakup zemljišta i objekata;
* bankovi troškovi, troškovi garancija i ostali slični troškovi;
* troškovi vezani za ugovore o zakupu, kao što je marža zakupodavca, režijski toškovi;
* troškovi osiguranja i registracije.

**VISINA PODRŠKE**

Maksimalno prihvatljiva investicija iznosi 10.000€ uz budžetsku podršku do 80% vrijednosti prihvatljive investicije, odnosno do 8.000€.

Minimalna vrijednost investicije je 500€, osim u slučaju kada se investicija odnosi na nabavku atesta za rasprskivače, gdje je minimalna investicija jednaka vrijednosti investicije.

**Podrška se dodjeljuje po sistemu refundacije odobrene i realizovane investicije**.

Ukoliko ukupna visina podrške, na osnovu zahtjeva za dodjelu podrške, prevazilazi budžetom planirani godišnji iznos, Ministarstvo će prekinuti dalju realizaciju mjere, obavijestiti poljoprivredne proizvođače i/ili proporcionalno smanjiti iznos sredstava podrške u odnosu na svaki pojedinačni zahtjev za dodjelu podrške.

**POTREBNA DOKUMENTACIJA UZ ZAHTJEV ZA ODOBRAVANJE PROJEKTA**

Podnosilac zahtjeva uz Zahtjev za odobravanje projekta koji podnosi na obrascu koji je sastavni dio ovog Javnog poziva, dostavlja i sljedeću dokumentaciju:

* popunjen Zahtjev za odobravanje projekta;
* fotokopiju lične karte;
* posjedovni list – list nepokretnosti ili Ugovor o zakupu poljoprivrednog zemljišta, ovjerena saglasnost lica ukoliko u listu nepokretnosti postoji upisano pravo susvojine
* fotografiju objekta i postojeće opreme i skicu-prikaz postojećeg stanja objekta sa kratkim opisom u kom dijelu se planira investicija, i navesti broj lista nepokretnosti i broj parcele;
* potpisanu i pečatiranu cjenovnu ponudu, detaljna specifikacija za planiranu opremu, predmjer i predračun za planiranu investiciju koja će biti predmet odobravanja, a ukoliko je dostavljena cjenovna ponuda, specifikacija, predmjer i predračun na stranom jeziku treba da budu prevedeni na crnogorski jezik od strane ovlašćenog sudskog tumača.

**PROCEDURA REALIZACIJE**

Ministarstvo poljoprivrede, šumarstva i vodoprivrede formiraće Komisiju za dodjelu podrške, koja će sprovesti administrativnu kontrolu, bodovanje i rangiranje podnesenih Zahtjeva za odobravanje projekta i kontrolu na licu mjesta. Podnosilac zahtjeva šalje Zahtjev za odobravanje projekta sa opisanim projektom i pratećom dokumentacijom, za koji želi da ostvari podršku. Ukoliko Komisija administrativnom kontrolom utvrdi da podnosilac zahtjeva ne ispunjava kriterijume definisane Javnim pozivom, predmetni zahtjev će biti odbijen.

Ukoliko, na osnovu odluke Komisije projekat bude prihvatljiv, prihvaćeni korisnici će dobiti Rješenje o odobravanju projekta za dodjelu podrške za inovacije u poljoprivredi za 2025. godinu.

Realizacija investicija od strane korisnika može početi tek po donošenju Rješenja o odobravanju zahtjeva. Nakon donošenja Rješenja o odobravanju investicije, podnosilac Zahtjeva može započeti realizaciju investicije. Nakon realizacije investicije, nosilac poljoprivrednog gazdinstva podnosi Zahtjev za odobravanje plaćanja. Po obavljenoj kontroli realizovane investicije na licu mjesta, Komisija će pripremiti Izvještaj o obilasku sa foto-zapisom. Na osnovu izvještaja terenske Komisije, administrativna Komisija će se odlučiti o odobravanju za isplatu te donijeti rješenje o odobravanju podrške ili o odbijanju istog. Odobreni iznos podrške biće isplaćen na žiro račun korisnika, nakon realizacije investicije.

Ne postoji mogućnost prenošenja investicije u narednu godinu.

**NAČIN PODNOŠENJA ZAHTJEVA ZA ODOBRAVANJE PROJEKTA**

Obrazac Zahtjeva za odobravanje projekta mogu se preuzeti sa internet stranice Ministarstva poljoprivrede, šumarstva i vodoprivrede ([www.gov.me/mpsv](http://www.gov.me/mpsv)) ili u kancelarijama Direkcije za savjetodavne poslove u oblasti biljne proizvodnje ili u kancelarijama Direkcije za savjetodavne poslove u oblasti stočarstva. Popunjeni obrazac Zahtjev za odobravanje projekta i neophodnu dokumentaciju dostaviti isključivo putem preporučene pošte, na sljedeću adresu:

Ministarstvo poljoprivrede, šumarstva i vodoprivrede

Direktorat za ruralni razvoj

**po Javnom pozivu za dodjelu podrške uvođenju inovacija u sektor poljoprivrede za 2025. godinu**

Rimski trg br. 46, 81000 Podgorica

Informacije u vezi sa ovim Javnim pozivom mogu se dobiti putem telefona: **020 482 176**

Trajanje Javnog poziva je od **08. aprila 2025. godine** do **16. maja 2025. godine**.

**POTREBNA DOKUMENTACIJA UZ ZAHTJEV ZA ODOBRAVANJE PLAĆANJA**

* Popunjen Zahtjev za odobravanje plaćanja;
* Dokazi da je investicija realizovana (plaćena od strane podnosioca zahtjeva), a to su:
* Originalna faktura na ime podnosioca zahtjeva i/ili
* Fiskalni račun sa otpremnicom;
* Uplatnica i ovjereni izvod iz banke u slučaju plaćanja preko transakcionog računa,
* U slučaju inostranog plaćanja, dokaz o izmirenim obavezama prema Upravi carina Crne Gore – ovjeren virman (uplatnica) i ovjeren swift od strane banke o prenosu sredstava dobavljaču kao i JCI (jedinstvena carinska isprava);
* Fotokopija žiro računa;
* Garancija za opremu i radove koji podliježu garanciji.

**NAPOMENA**

* Podnosilac Zahtjeva odgovara za tačnost podataka i dokumentacije za ostvarivanje prava na podršku;
* Poljoprivredno gazdinstvo može konkurisati samo sa jednim zahtjevom u toku godine;
* Ministarstvo poljoprivrede, šumarstva i vodoprivrede može da izvši provjeru realnosti i osnovanosti prikazanih troškova, kao i pokretanje finansijske provjere svih pristiglih računa kod nadležnih organa;
* Ukoliko se u postupku finansijske provjere realnosti i osnovanosti prikazanih troškova kod nadležnih organa, utvrdi da je korisnik sredstava na bilo koji način doveo u zabludu ili naveo na pogrešan zaključak Komisiju za dodjelu podrške, korisnik sredstava podsticaja shodno članu 33 Zakona o poljoprivredi i ruralnom razvoju („Službeni list CG”, br. 56/09, 34/14,1/15, 30/17 i 59/21) dužan je da vrati sredstava podsticaja koja su nenamjenski utrošena, uvećana za iznos zatezne kamate. Takođe, korisnik sredstava podsticaja u ovom slučaju gubi pravo na svaki vid podsticaja u naredne dvije godine od dana donošenja pravosnažnog rješenja Ministarstva;
* Investicije su prihvatlijve za podršku samo ako su potpune i funkcionalne. To znači da se neće podržavati projekti gdje je predmet investiranja dio koji neće biti funkcionalan bez drugih djelova;
* Predmetna investicija mora biti stavljena u funkciju u trenutku podnošenja zahtjeva za isplatu, odnosno u trenutku terenske kontrole prije odobrenja isplate;
* Predmetna investicija se neće podržati ukoliko bude predmet podrške drugog Javnog poziva;
* Podrška se može ostvariti isključivo uz priložen originalan dokaz(računi) da je predmetna nabavka plaćena;
* Troškovi za svaki dio investicije moraju da budu u skladu sa realnim trenutnim tržišnim cijenama;
* Predmetna investicija ne smije biti otuđena 5 godina od momenta donošenja Rješenja o odobravanju podrške, u protivnom Ministarstvo će zatražiti povrat cjelokupnog iznosa isplaćene podrške uvećanog za iznos kamate;
* Podnosilac zahtjeva, čiji zahtjev ne bude prihvaćen dobiće Rješenje o odbijanju sa razlozima o odbijanju;
* U slučaju da podnosilac zahtjeva ne dozvoli ili spriječi rad Komisije, te na bilo koji drugi način utiče na njen rad, podneseni zahtjev neće biti odobren.